recursal/SuperWikiNEXT-32B huggingface dataset:
एक खण्डशः रैखिक फलन का ग्राफ
एक फलन (नीले रंग में) और उसका खण्डशः रैखिक सन्नीकटीकरण (piecewise linear approximation to it)
दो बीमीय अवकाश में खण्डशः रैखिक फलन (ऊपर) तथा उत्तल पॉलीटोप्स जिनपर यह रैखिक है (नीचे)
गणित में **खण्डशः रैखिक फलन** (piecewise linear function) वह फलन है जो कई खण्डों में परिभाषित हो और जिसका प्रत्येक खण्ड एक रैखिक फलन हो।

उदाहरण
------

निम्नलिखित रूप से परिभाषित फलन एक 'खण्डशः रैखिक फलन' है-

{\displaystyle f(x)={\begin{cases}-x-3&{\text{if }}x\leq -3\\x+3&{\text{if }}-3<x<0\\-2x+3&{\text{if }}0\leq x<3\\x-6&{\text{if }}x\geq 3\end{cases}}}
यह फलन चार खण्डों में है और इसका प्रत्येक खण्ड सरल रेखा है। इस फलन का ग्राफ दायीं तरफ दिखाया गया है।

सामान्य रूप
-----------

माना {\displaystyle x\_{1}<x\_{2}<\ldots <x\_{n}} — जहाँ फलन एक अलग प्रवणता को प्राप्त होता है।

सभी तरह के खण्डशः परिभाषित फलनों की भांति खंडशः रैखिक फलन भी हर खण्ड के लिये अलग समीकरण से परिभाषित किया जाता है। ये खण्ड हैं - {\displaystyle (-\infty ;x\_{1}),(x\_{1};x\_{2});\ldots (x\_{n};+\infty )} एक फलन के रूप में इसे निम्नवत परिभाषित करेंगे-

{\displaystyle f(x)={\begin{cases}k\_{0}x+b\_{0},\quad x<x\_{1}\\k\_{1}x+b\_{1},\quad x\_{1}<x<x\_{2}\\\cdots \\k\_{n}x+b\_{n},\quad x\_{n}<x\end{cases}}}

उपरोक्त खण्डशः रैखिक फलन निम्नलिखित स्थिति में सतत (continuous) होगा-

{\displaystyle a\_{i}x\_{i}+b\_{i}=a\_{i+1}x\_{i}+b\_{i+1}=f(x\_{i})} при {\displaystyle i=1,2,\ldots ,n},
'सतत खण्डशः रैखिक फलन' को 'रैखिक स्प्लाइन' भी कहते हैं।

वैकल्पिक निरूपण
---------------

यह सिद्ध कर सकते हैं कि किसी भी सतत खण्डशः रैखिक फलन को निम्न प्रकार से प्रकट कर सकते हैं-

{\displaystyle f(x)=ax+b+c\_{1}|x-x\_{1}|+c\_{2}|x-x\_{2}|+\ldots +c\_{n}|x-x\_{n}|}.
उपरोक्त गुणाकों में से केवल *b* को छोड़कर बाकी सभी को विभिन्न खण्डों की रेखाओं के प्रवणताओं के रूप में निम्न प्रकार से व्यक्त कर सकते है:

{\displaystyle c\_{i}={\frac {k\_{i}-k\_{i-1}}{2}}}, जहाँ {\displaystyle i=1,2,\ldots ,n}
{\displaystyle a={\frac {k\_{0}+k\_{n}}{2}}}

गुण
---

किसी भी सतत फलन (continuous function) को खण्डशः रैखिक फलन द्वारा निरूपित किया जा सकता है। सन्निकटन में जितनी शुद्धता की आवश्यकता होगी, इस फलन के खण्ड उतने ही छोटे किये जा सकते हैं।

इन्हें भी देखें
---------------

* स्प्लाइन
* रैखिक अन्तर्वेशन (Linear interpolation)
* स्प्लाइन अन्तर्वेशन (Spline interpolation)
**खुद्दार** इकबाल दुर्रानी द्वारा निर्देशित और गोविंदा, करिश्मा कपूर और कादर ख़ान अभिनीत 1994 में बनी हिन्दी भाषा की फिल्म है। अन्य कलाकारों में शक्ति कपूर, श्रीराम लागू, अंजना मुमताज़, और अनिल धवन शामिल हैं। यह सत्यराज अभिनीत तमिल फिल्म वाल्टर वीट्रिवल की रीमेक है।

संक्षेप
-------

शास्त्री सूरी (श्रीराम लागू) ईमानदार मध्यम वर्गीय पृष्ठभूमि से आते है। उन्होंने अपने बेटे, पुलिस निरीक्षक सिद्धांत सूरी (गोविंदा) और बेटी बिंदीया और दूसरे पुत्र नंदू (राजू श्रेष्ठ) को भी इसी तरह पाला है। लेकिन नंदू बुरी संगत में पड़ गया है। वह कर्ज में है और अपना कर्ज चुकाने में असमर्थ है। इसलिए, वह पूजा (करिश्मा कपूर) के घर पर लूटपाट करने का फैसला करता है। जब पूजा उसे ऐसा करते देख लेती है, तो वह उस पर हमला करता है और नतीजतन पूजा अपनी दृष्टि खो देती है। बाद में अंधी पूजा सिद्धात से शादी करती है। वह यह नहीं जानती कि उसका हमलावर उसका देवर है।

शास्त्री का कर्मचारी कन्हैयालल (कादर खान) लालची और महत्वाकांक्षी हैं। जब शास्त्री चुनाव के लिए खड़े होते हैं, तो उनका भ्रष्ट और अपमानजनक आदर्श वर्धन (शक्ति कपूर) द्वारा दृढ़ता से विरोध किया जाता है। बेईमानी द्वारा, आदर्श चुनाव जीतता है और सूरी परिवार को अपमानित करने का फैसला करता है। वह अपने लिये अंगरक्षक सिद्धांत सूरी को ही माँगता है। सिद्धांत को अब पुलिस बल के साथ रहने और भ्रष्ट नेता की सेवा करने के बीच चयन करना होगा। सिद्धांत सेवा करने का विकल्प चुनता है, लेकिन केवल इसलिये कि वह भ्रष्ट मंत्री और उसके व्यवहार के बारे में अधिक जानकारी प्राप्त कर सकता है और उसे जनता के सामने प्रकट कर सकता है। अंततः सिद्धांत ने रैली में इकट्ठे लोगों के लिए इसका खुलासा किया और मंत्री को भागने के लिए मजबूर होना पड़ा। पूजा की आँखें संचालित होती हैं और उनकी दृष्टि बहाल होती है। वह नंदू को पहचानती है और सिद्धांत अपने भाई पर बदला लेता है।

मुख्य कलाकार
------------

* गोविन्दा - इंस्पेक्टर सिद्धांत सूरी
* करिश्मा कपूर - पूजा
* शक्ति कपूर - आदर्शवर्धन
* कादर ख़ान - कन्हैयालाल
* श्रीराम लागू - सिद्धांत व नंदू के पिता
* अंजना मुमताज़ - सिद्धांत व नंदू की माता
* राजू श्रेष्ठ - नंदू
* महेश आनन्द - बाबूजान
* विकास आनन्द - डॉक्टर
* अनिल धवन - संपादक
* जैक गॉड - कपाली
* रमी रेड्डी - स्वामी

संगीत
-----

सभी गीत अनु मलिक द्वारा संगीतबद्ध।

| क्र॰ | शीर्षक | गीतकार | गायक | अवधि |
| --- | --- | --- | --- | --- |
| 1. | "खत लिखना हमें खत लिखना" | राहत इन्दौरी | सोनू निगम, अलका याज्ञिक | 4:48 |
| 2. | "रात क्या माँगे एक सितारा" | ज़फ़र गोरखपुरी | अलका याज्ञनिक | 7:03 |
| 3. | "सेक्सी सेक्सी मुझे लोग बोले" | इन्दीवर | अलीशा चिनॉय, अनु मलिक | 7:54 |
| 4. | "तेरे दीवान ने तेरा नाम" | देव कोहली | कुमार सानु, अलका याज्ञिक | 6:34 |
| 5. | "तुम मानो या ना मनो" | राहत इन्दौरी | कुमार सानु, अलका याज्ञिक | 7:34 |
| 6. | "तुमसा कोई प्यारा कोई मासूम" | राहत इन्दौरी | कुमार सानु, अलका याज्ञिक | 5:42 |
| 7. | "वो आँख ही क्या तेरी सूरत" | ज़मीर काज़मी | कुमार सानु, अलका याज्ञिक | 7:01 |
| 8. | "वो आँख ही क्या तेरी सूरत" (II) | ज़मीर काज़मी | सोनू निगम | 7:46 |
| **कुल अवधि:** | **54:22** |

बाहरी कड़ियाँ
-------------

* *खुद्दार*  इंटरनेट मूवी डेटाबेस पर
**जी. वी. प्रकाश कुमार** एक भारतीय संगीतकार, पार्श्व गायक, अभिनेता और निर्माता हैं जो तमिल और तेलुगु फिल्मों में भी अपने काम के लिए जाने जाते हैं। उनकी पहली फिल्म एस पिक्चर्स की वेइल (2006) थी, जिसने 2010 की शुरुआत में उन्हें तमिल फिल्मों में प्रसिद्धि दिलाई। उन्होंने 2015 में *डार्लिंग* के जरिए अभिनय की शुरुआत की थीं। उन्होंने अपने फिल्मी करियर में एक राष्ट्रीय पुरस्कार और तीन फिल्मफेयर पुरस्कार जीते हैं।

प्रारंभिक जीवन
--------------

प्रकाश कुमार जी. वेंकटेश और पार्श्व गायक ए आर रेहाना के इकलौते बेटे हैं, जो संगीत निर्देशक ए आर रहमान की बड़ी बहन हैं। उनकी एक छोटी बहन भी है जिसका नाम भवानी श्री है, जो एक अभिनेत्री हैं और *"विदुधलाई" का पाए रणसिंगम* और *पावा कढ़ाइगल* जैसी फिल्मों में दिखाई दी हैं।

व्यक्तिगत जीवन
--------------

प्रकाश ने 2013 में अपनी सहपाठी गायिका साध्वी से शादी की। युगल 2020 में एक बेटी के माता-पिता बने।

करियर
-----

### संगीत निर्देशन

वह पहली बार निर्देशक एस. शंकर की तमिल फिल्म जेंटलमैन (1993) के साउंडट्रैक में एक गायक के रूप में दिखाई दिए, जिसे उनके मामा ए.आर. रहमान ने संगीतबद्ध किया था। उन्होंने रहमान की कुछ अन्य परियोजनाओं में भी योगदान दिया है। उन्होंने हैरिस जयराज के साथ भी काम किया था और अन्नियन (2005) और उन्नाले उन्नाले (2007) में दो गाने गाए थे।

### फिल्म निर्माण

प्रकाश कुमार ने 2013 में "जीवी प्रकाश कुमार प्रोडक्शंस" नाम से अपना खुद का प्रोडक्शन हाउस लॉन्च किया। उनकी पहली फिल्म *माधा यानि कूट्टम थीं।* इसका निर्देशन विक्रम सुगुमरन ने किया था जो बालू महेंद्र के पूर्व सहायक रह चुके हैं।

### अभिनय

2021 में, उनकी फिल्म *वणक्कम दा मप्पीली* ओटीटी पर रिलीज हुई। यह फिल्म 2016 की *कदवुल इरुकान कुमारू* के बाद जी. वी. प्रकाश और राजेश की साथ में दूसरी फिल्म थीं। इसे दिसंबर में *बैचलर और जेल* के बाद रिलीज़ किया गया।

संदर्भ
------

1. ↑  "Kollywood Musician G V Prakash Kumar Biography, News, Photos, Videos". *nettv4u*.
2. ↑  "G. V. Prakash Kumar: Movies, Photos, Videos, News, Biography & Birthday | eTimes". *timesofindia.indiatimes.com*.
3. ↑  "68th National Film Awards winners list: Suriya's Soorarai Pottru wins big".
4. ↑  "Response to 'Darling' makes G.V. Prakash Kumar 'responsible'". *The Indian Express* (अंग्रेज़ी में). 2015-01-17. अभिगमन तिथि 2023-06-16.
5. ↑  "Reihana - Tamil Cinema Singer Interview - Reihana | Rahman | G V Prakash | Shreya Ghosal | Sadhana Sargam - Behindwoods.com". *www.behindwoods.com*. अभिगमन तिथि 2023-06-16.
6. ↑  "GV Prakash-Saindhavi wedding on June 27!". *web.archive.org*. 2018-11-21. मूल से पुरालेखित 21 नवंबर 2018. अभिगमन तिथि 2023-06-16.सीएस1 रखरखाव: BOT: original-url status unknown (link)
7. ↑  "GV Prakash and Saindhavi welcome their first child, a baby girl". *India Today* (अंग्रेज़ी में). अभिगमन तिथि 2023-06-16.
8. ↑  "The Hindu : Tamil Nadu / Chennai News : A passion for music". *web.archive.org*. 2008-01-29. मूल से 29 जनवरी 2008 को पुरालेखित. अभिगमन तिथि 2023-06-16.
9. ↑  "GV Prakash Kumar turns producer". *The New Indian Express*. अभिगमन तिथि 2023-06-16.
10. ↑  "GV Prakash's 'Bachelor' to stream on OTT". *The Times of India*. 2022-01-19. आइ॰एस॰एस॰एन॰ 0971-8257. अभिगमन तिथि 2023-06-16.

बाहरी कड़ियाँ
-------------

* इंटरनेट मूवी डेटाबेस पर जी. वी. प्रकाश कुमार
गुजरात के ज़िले।  

भारत के गुजरात राज्य में ३३ ज़िले है।  कच्छ सब से बड़ा और सब से छोटा ज़िला डांग है। अहमदाबाद ज़िले में सब से ज्यादा जनसंख्या और सब से कम जनसंख्या डांग ज़िले में है।सुरत ज़िला सब से ज्यादा जनसंख्या घनत्व वाला ज़िला है। 

गुजरात में २४९ तहसीलें हैं।

इतिहास
------

### १९६०

१ मई १९६० के दिन बृहद मुंबई राज्य के उत्तरेय स्थान में स्थित १७ ज़िले को जोड़कर गुजरात राज्य की स्थापना की गई थी। दूसरे भागो से महाराष्ट्र राज्य बनाया गया था।

स्थापना काल में अहमदाबाद, अमरेली, बनासकाँठा, भरुच, भावनगर, डांग, जामनगर, जूनागढ़, खेडा, कच्छ, महेसाना, पंचमहाल, राजकोट, साबरकाँठा, રसुरत, सुरेन्द्रनगर और वडोदरा.ज़िले थे।

### १९६४

1964 में अहमदाबाद और महेसाना ज़िले में से गांधेनगर ज़िला बनाया गया। जो गुजरात का पाटनगर बना।

### १९६६

१९६६ में सुरत ज़िले में से वलसाड़ ज़िला बनाया गया।

### १९९७

२ अक्तूबर १९९७ के दिन ५ नये ज़िले की रचना कि गई:-

* आनंद खेडा ज़िले से बनाया गया।
* दाहोद पंचमहाल ज़िले से बनाया गया।
* नर्मदा भरुच और वडोदरा ज़िले से बनाया गया।
* नवसारी वलसाड़ ज़िले से बनाया गया।
* पोरबन्दर जूनागढ़ ज़िले से बनाया गया।

### २०००

वर्ष २००० में पाटन ज़िले की रचना बनासकाँठा और महेसाना ज़िल से की गई।

### २००७

२ अक्तूबर २००७ को सुरत ज़िले से अलग तापी ज़िले की रचना की गई।

### २०१३

१५ अगस्त २०१३ के दिन गुजरात के तत्कालीन मुख्यमंत्री नरेन्द्र मोदी द्वारा नये ७ ज़िले के रचना की गई-:

* अरवल्ली ज़िला साबरकाँठा ज़िले से बनाया गया।
* बोटाद ज़िला अहमदाबाद और भावनगर ज़िले से बनाया गया।
* छोटा उदेपुर ज़िले को वडोदरा ज़िले से बनाया गया।
* देवभूमि द्वारका ज़िला जामनगर ज़िले से बनाया गया।
* महीसागर ज़िला खेडा और पंचमहाल ज़िले से बनाया गया।
* मोरबी ज़िला राजकोट, सुरेन्द्रनगर और जामनगर ज़िले से बनाया गया।
* गीर सोमनाथ जिला जूनागढ़ ज़िले से बनाया गया।

सन्दर्भ
-------

1. ↑  Dave, Kapil (૭ ઓક્ટોબર ૨૦૧૨).
2. ↑  "Village Map - Revenue Department".
3. ↑  "State Govt Announces 23 New Talukas" Archived 2016-02-06 at the Wayback Machine
4. ↑   of-7-new-districts-and-22-new-talukas/

बाहरी कड़ियाँ
-------------

* Districts of Gujarat : At a Glance
* Govt Of India site shows Districts of Gujarat
* Govt of Gujarat site shows profile of each districts
पाकिस्तानी पंजाब प्रांत में गुजराँवाला ज़िला (लाल रंग में)
**गुजराँवाला** (उर्दू: گوجرانوالہ‎, अंग्रेज़ी: Gujranwala) पाकिस्तान के पंजाब प्रांत का एक ज़िला है। गुजरात ज़िले की राजधानी गुजराँवाला शहर है। इस ज़िले की चार तहसीलें हैं - गुजराँवाला, कामोंकी, नौशहराँ विरकाँ और वज़ीराबाद। यह ज़िला पाकिस्तानी पंजाब प्रान्त के पूर्वोत्तर में स्थित है। इसकी सीमाएँ उत्तर में गुजरात ज़िले से, पूर्वोत्तर में सियालकोट ज़िले से, दक्षिण और दक्षिण पूर्व में शेख़ुपुरा ज़िले से, पश्चिम में हाफ़िज़ाबाद ज़िले से और पश्चिमोत्तर में मंडी बहाउद्दीन ज़िले से लगतीं हैं।

विवरण
-----

गुजराँवाला ज़िले में सन् २०१० में ४९,१०,६०० लोगों की आबादी थी। इसका क्षेत्रफल क़रीब ५,९८८ वर्ग किमी है। इस ज़िले के असरूर गाँव को चीनी धर्मयात्री ह्वेन त्सांग द्वारा वर्णित प्राचीन ताकी शहर के रूप में पहचाना गया है। यहाँ बहुत से बौद्ध धर्म से सम्बंधित खँडहर हैं। धीरे-धीरे यह शहर गुमनाम हो गया और पंजाब में लाहौर मुख्य शहर के रूप में उभरा। आगे चलकर इस क्षेत्र का नाम गुज्जर लोगों पर पड़ा (गुजराँवाला 'गुज्जर वाला' का पंजाबी रूप है)। जब पंजाब में सिख धर्म उभरा तो आने वाले महाराजा रणजीत सिंह के दादा, चरत सिंह ने इसे अपना और अपने पुत्र का गढ़ बना लिया, हालांकि तब यह एक जंगली-देहाती इलाक़ा माना जाता था। महाराजा रणजीत सिंह इसी ज़िले में पैदा हुए और जब तक उन्होंने लाहौर पर क़ब्ज़ा नहीं कर लिया तब तक यही उनकी राजधानी बना रहा। आज़ादी से पहले इस ज़िले के ५०% लोग मुस्लिम, ३०% हिन्दू और १०% सिख थे, लेकिन भारत के विभाजन के बाद अब यह ज़िला लगभग १००% मुस्लिम है।

गुजराँवाला ज़िले के कुछ नज़ारे
------------------------------

* गुजराँवाला शहर का रेलवे स्टेशन
* रचना कालेज ऑफ़ इंजीनियरिंग एंड टेक्नोलोजी (गुजराँवाला) के छात्र

इन्हें भी देखें
---------------

* पाकिस्तानी पंजाब
* गुज्जर लोग
* गुजराँवाला

बाहरी कड़ियाँ
-------------

* गुजराँवाला शहर की सैर, यू-ट्यूब पर छोटी फ़िल्म

सन्दर्भ
-------

1. ↑  Imperial gazetteer of India Archived 2013-09-29 at the Wayback Machine, Sir William Wilson Hunter, Great Britain. India Office, Clarendon Press, 1908, *... The village of Asarur has been identified as the site of the town of Tse-kie or Taki, visited by Hiuen Tsiang about AD 630, and described by him as the capital of the Punjab. Here immense ruins of Buddhist origin are still to be seen ...*
2. ↑  Costumes and ornaments of Chamba, Kamal Prashad Sharma, Surinder Mohan Sethi, Indus Publishing, 1997, ISBN 978-81-7387-067-5, *... There are many localities and regions called after Gurjaras. Gujranwala, Gujarat and Gujjar Khan (in west Punjab) are associated with these people ...*
**गुग्गुल** या 'गुग्गल' एक वृक्ष है। इससे प्राप्त राल जैसे पदार्थ को भी 'गुग्गल' कहा जाता है। भारत में इस जाति के दो प्रकार के वृक्ष पाए जाते हैं। एक को कॉमिफ़ोरा मुकुल (*Commiphora mukul*) तथा दूसरे को कॉ. रॉक्सबर्घाई (*C. roxburghii*) कहते हैं। अफ्रीका में पाई जानेवाली प्रजाति *कॉमिफ़ोरा अफ्रिकाना* (*C. africana*) कहलाती है।

कुछ स्थानों से प्राप्त गुग्गुल का रंग पीलापन लिए श्वेत तथा अन्य का गहरा लाल होता है। इसमें मीठी महक रहती है। इसको अग्नि में डालने पर स्थान सुंगध से भर जाता है। इसलिये इसका धूप के सदृश व्यवहार किया जाता है। आयुर्वेद के मतानुसार यह कटु तिक्त तथा उष्ण है और कफ, बात, कास, कृमि, क्लेद, शोथ और अर्श नाशक है। आयुर्वेद में इसके पांच भेद बताए हैं। 1 महिषाक्ष 2 महानील 3 कुमुद 4 पद्म 5 हिरण्य ।इनमें से पहले दो हाथियों के लिए, बाद में दो घोड़ों के लिए और पांचवा विशेषकर मनुष्य के लिए उपयोगी होता है। गूगल के वृक्ष से निकलने वाला गोंद ही गूगल नाम से प्रसिद्ध है। इस गूगल से ही महायोगराज गुग्गुलु, कैशोर गुग्गुलु, चंद्रप्रभा वटी आदि योग बनाए जाते हैं। इसके अलावा त्रिफला गूगल ,गोक्षरादि गूगल, सिंहनाद गूगल और चंद्रप्रभा गूगल आदि योगों में भी यह प्रमुख द्रव्य प्रयुक्त होता है।

परिचय
-----

गुग्गल के वृक्ष
गुग्‍गल एक छोटा पेड है जिसके पत्‍ते छोटे और एकान्‍तर सरल होते हैं। यह सिर्फ वर्षा ऋतु में ही वृद्धि करता है तथा इसी समय इस पर पत्‍ते दिखाई देते हैं। शेष समय यानि सर्दी तथा गर्मी के मौसम में इसकी वृद्धि अवरूद्ध हो जाती है तथा पर्णहीन हो जाता है। सामान्‍यत: गुग्‍गल का पेड 3-4 मीटर ऊंचा होता है। इसके तने से सफेद रंग का दूध निकलता है जो इसका का उपयोगी भाग है। प्राकृतिक रूप से गुग्‍गल भारत के कर्नाटक, राजस्‍थान, गुजरात तथा मध्य प्रदेश राज्‍यों में उगता है। भारत में गुग्‍गल विलुप्‍तावस्‍था के कगार पर आ गया है, अत: बडे क्षेत्रों मे इसकी खेती करने की जरूरत है। भारत में गुग्‍गल की मांग अधिक तथा उत्‍पादन कम होने के कारण अफगानिस्तान व पाकिस्तान से इसका आयात किया जाता है।

बाहरी कड़ियाँ
-------------

* गुग्‍गल की खेती (कृषिसेवा)
* गुग्‍गल की खेती से मोटा मुनाफा
* गूगल से सम्बन्धित सम्पूर्ण जानकारी (जवाहरलाल नेहरू कृषि विश्वविद्यालय, जबलपुर)
* गुग्‍गल की खेती से मोटा मुनाफा
**गुप्त नवरात्री क्या है | गुप्त नवरात्री का महत्व | गुप्त नवरात्री की दस देवियों का नाम | कलश स्थापना**

**गुप्त नवरात्री क्या है**

जिस प्रकार चैत्र और शारदीय नवरात्र होते हैं उसी तरह ज्येष्ठा और माघ महीने की शुक्ल पक्ष की प्रतिपदा में पड़ने वाली नवरात्री को गुप्त नवरात्री कहा जाता है | गुप्त नवरात्री में दस महाविद्याओं की पूजा की जाती है| अगर कोई इन दस महाविद्याओं की शक्ति के रूप में उपासना करे तो उसका जीवन धन - धान्य और सुख से भर जाता है | देवी भगवत में गुप्त नवरात्र की पूजा का विधान लिखा गया है | इस तरह वर्ष में कुल चार नवरात्र होते हैं | यह चारो नवरात्र ऋतू  परिवर्तन के समय मनाये जाते हैं | इन विशेष अवसर पर साधक अपनी मनोकामनाओ की पूर्ति के लिए देवी की साधना करते हैं | गुप्त नवरात्र को सफलता पूर्वक संपन्न करने से कई बाधाये समाप्त हो जाती हैं | 

**गुप्त नवरात्री की दस देवियों का नाम है :**

* माता कालिके
* तारा देवी
* त्रिपुर सुंदरी
* माता भुवनेश्वरी
* माता छिन्नमस्ता
* माता त्रिपुरभैरवी
* माँ धूमावती
* माता बगलामुखी
* माता मातंगी
* माता कमला देवी

**गुप्त नवरात्री का महत्व :**

गुप्त नवरात्री उन लोगों के लिए विशेष होती है जो तंत्र साधना और वशीकरण में विश्वास रखते हैं | इस नवरात्री में तंत्र साधना की जाती है जो गुप्त होती हैं इसलिए इसे गुप्त नवरात्री कहा जाता है | गुप्त नवरात्रि आमतौर पर तांत्रिक और साधको के लिए होती है | अघोर तांत्रिक गुप्त नवरात्रि में महाविद्याओं को सिद्ध करने के लिए उपासना करते हैं | इसलिए यह दूसरे नवरात्रि से बिल्कुल अलग होती है | गुप्त नवरात्री की पूजा और कामना जितनी गोपनिय रखी जाती है यह उतनी ही सफल होती है | गृहस्थ मनुष्य गुप्त नवरात्रि नहीं मनाते हैं |

इसलिए गृहस्थ लोगों को गुप्त नवरात्री में भी नवदुर्गा की पूजा करनी चाहिए | **ये देवियाँ हैं : माता शैलपुत्री, माता ब्रम्हचारिणी, माता चंद्रघंटा, माता कुष्मांडा, माता स्कंदमाता, माता कात्यायनी, माता कालरात्रि, माता महागौरी और माता सिद्धिदात्री |**

**गुप्त नवरात्री कलश स्थापना विधि और सामग्री :**

* कलश
* कलश पर बांधने के लिए मौली
* आम के पत्ते का पल्लव (जिसमें 5 पत्तियां हो या फिर 7)
* कलश में डालने के लिए रोली, गंगाजल, सिक्का, गेहूं या अक्षत
* कलश के अलावा इन दिनों जौ भी बोने चाहिए। जिसके लिए मिट्टी का एक बड़ा बर्तन
* मिट्टी
* जौ
* कलावा

**मां का श्रृंगार करना है बेहद जरुरी :**

नवरात्रि में माता रानी का श्रृंगार जरूर करना चाहिए। श्रृंगार के लिए एक लाल रंग की चुनरी, सिंदूर, इत्र, बिंदी, लाल चूड़ियां, मेहंदी, काजल, लिपस्टिक, कंघा, नेल पेंट और बाकी श्रृंगार की सामग्री से माता रानी का श्रृंगार करना चाहिए |
क़तर राष्ट्रीय फुटबॉल टीम (अरबी: منتخب قطر لكرة القدم), क़तर की राष्ट्रीय फुटबॉल टीम है और कतर फुटबॉल संघ द्वारा पर्यवेक्षित की जाती है। टीम नौ एशियाई कप टूर्नामेंट में भाग ले चुकी है और क़तर ने 2011 एशियाई कप की मेजबानी भी की थी। टीम अपने घरेलू मैच खलीफा इंटरनेशनल स्टेडियम और जैसिम बिन हमद स्टेडियम में खेलता हैं। जैसिम बिन हमद स्टेडियम टीम का घरेलू मैदान है।

कतर 2022 फीफा विश्व कप की मेजबानी करेगा और इस प्रकार वह फाइनल में अपनी पहली उपस्थिति, स्वचालित रूप से अर्हता प्राप्त कर चुका है। यह पहली बार होगा जब किसी मेजबान राष्ट्र ने 1934 से विश्व कप प्रतिस्पर्धा में कभी भी शामिल नहीं हुआ है। पहली बार एक अरब राष्ट्र प्रतिस्पर्धा की मेजबानी करेगा।

इतिहास
------

कतर में फुटबॉल, 1940 में दुखान में तेल भंडार की प्रारंभिक खोज दौरान लाया गया था। 27 मार्च 1970 को कतर राष्ट्रीय टीम ने मेजबान बहरीन के खिलाफ अपना पहला आधिकारिक मैच खेला, जिसे वह १-२ से हार गये थे, इस मैच में मुबारक फरज ने कतर के लिये एकमात्र गोल किया था। 1974 में अगला टूर्नामेंट कतरियों के लिए ब्रेक-थ्रू साबित हुआ क्योंकि उन्होंने ओमान पर 4-0 की जीत के साथ अंतरराष्ट्रीय फुटबॉल में अपनी पहली जीत हासिल की। उनकी एशियाई कप की शुरुआत 1980 से हुई थी।

1990 के दशक में कतर ने अपने चरम पर पहुंचा और उसे अपने उच्चतम फीफा रेटिंग (53) प्राप्त हुआ था। उन्हें 1996 के खाड़ी कप में वे उप-विजेता रहे। 1998 के अरब राष्ट्र कप के मेजबान के रूप में, उन्होंने सऊदी अरब के हाथ हार कर उपविजेता बने। उन्होंने अपने समूह में तीसरे स्थान पर होने के बावजूद 2000 एशियाई कप के क्वार्टर फाइनल तक जगह बनाई, लेकिन क्वार्टर फाइनल मैच में चीन से हार गई। 

दिसंबर 2010 में क़तर को 2022 फीफा विश्व कप के मेजबान के रूप में घोषित किया गया था। 2011 में, 2011 एशियाई कप के मेजबान के रूप में, वे क्वार्टर फाइनल में पहुंचे। मेजबानों के रूप में, उन्होंने फाइनल में जॉर्डन को 2-0 से पराजित करने के बाद 2014 डब्ल्यूएएफएफ चैंपियनशिप जीतने के लिए आगे बढ़े। फिलहाल वे २०१९ एएफसी एशियाई कप में खेलेंगें

सन्दर्भ
-------

1. ↑  "Al Haydos: It's an honour to captain my country". FIFA.com. 13 November 2016. मूल से 26 दिसंबर 2017 को पुरालेखित. अभिगमन तिथि 25 December 2017.
2. ↑  "Qatar stadia". qatarvisitor.com. मूल से 27 दिसंबर 2014 को पुरालेखित. अभिगमन तिथि 26 December 2014.
3. ↑  "Chronological timeline". bbc.com. 25 November 2014. मूल से 13 दिसंबर 2014 को पुरालेखित. अभिगमन तिथि 26 December 2014.
4. ↑  "Match report (Bahrain v Qatar), 1970". gulfcup.com. मूल से 29 दिसंबर 2017 को पुरालेखित. अभिगमन तिथि 26 December 2014.
5. ↑  "Qatar: FIFA/Coca-Cola World Ranking". FIFA. मूल से 27 दिसंबर 2014 को पुरालेखित. अभिगमन तिथि 26 December 2014.
6. ↑  "1998 Arab Cup". rsssf.com. मूल से 27 अगस्त 2017 को पुरालेखित. अभिगमन तिथि 26 December 2014.
**क्वींस पार्क** इंग्लैंड में स्थित एक काउंटी क्रिकेट मैदान है। यह रानी विक्टोरिया द्वारा वर्ष 1887 में शहर के मध्य में बनाया गया था। यह चारों ओर से बड़े बड़े पेड़ों से ढका रहता है। यह वर्ष 1898 से 1998 तक डर्बीशायर के साथ खेलता रहा और उसके बाद लगभग 8 वर्षों तक गायब रहा। वर्ष 2006 में इसने पुनः वापसी की। यह एक बहुत छोटा मैदान है, जो बारिश के बाद सूखने में काफी समय लेता है।

इतिहास
------

वर्ष 1886 में यह तय हुआ कि वहाँ की रानी विक्टोरिया के आने पर वर्ष 1887 में एक पार्क बनाया जाएगा। लेकिन इसके लिए स्थानीय सरकारी मंडल के पास ही इसे छः वर्ष तक का समय लग गया और इसके निर्माण के लिए 2 अगस्त 1893 तक का समय लग गया। इसे खेलने के लिए स्वीकृति फरवरी 1894 में मिली और पहला खेल 5 मई 1894 को हुआ था।

वर्ष 1946 में यहाँ डर्बीशायर और यॉर्कशायर के मध्य खेल खेला जा रहा था। दो ओवर के बाद यॉर्कशायर के कप्तान लेन हुटन ने पिच की लंबाई के बारे में पूछा और तब यह 24 गज लंबा मिला जब कि नियम के अनुसार इसे 22 गज लंबा होना चाहिए था। इसके बाद उसे ठीक करने के बाद ही खेल वापस शुरू हुआ।

सन्दर्भ
-------

1. ↑  "Grounds - Queen's Park, Chesterfield". *Cricinfo*. मूल से 30 सितम्बर 2008 को पुरालेखित. अभिगमन तिथि 5 अक्टूबर 2008.
2. ↑  "Derbyshire CCC - Queen's Park at Chesterfield". *Derbyshire County Cricket Club*. मूल से 20 मई 2011 को पुरालेखित. अभिगमन तिथि 5 अक्टूबर 2008.

बाहरी कड़ियाँ
-------------
चंद्रिका रवि भारतीय मूल की एक ऑस्ट्रेलियाई अभिनेत्री, मॉडल और डांसर हैं। वह अपने अभिनय और मॉडलिंग करियर के लिए लॉस एंजिल्स जाने से पहले ऑस्ट्रेलिया में पैदा हुई थीं और पली-बढ़ी थीं। वह 2018 की भारतीय फिल्म इरुट्टू अरैयिल मुरट्टू कुथ्थू में अपनी भूमिका के लिए जानी जाने लगीं।

शुरुआती ज़िंदगी और पेशा
-----------------------

चंद्रिका का जन्म मेलबर्न में रवि श्रीधरन और मलिका रवि के घर हुआ था। 

उन्होंने तीन साल की उम्र से नृत्य और अभिनय सीखना शुरू कर दिया, फिर 16 साल की उम्र में अपना पेशेवर करियर शुरू किया; दुनिया भर में थिएटर, फिल्म और टीवी में प्रदर्शन करना। उन्होंने 2014 मिस मैक्सिम इंडिया में उपविजेता का खिताब जीता है और 2012 मिस वर्ल्ड ऑस्ट्रेलिया और मिस इंडिया ऑस्ट्रेलिया में फाइनलिस्ट के रूप में स्थान पाने वाली पहली भारतीय मूल की महिला थीं। 

चंद्रिका रवि ने 2017 के अंत में तमिल फिल्म *सेई* में अभिनय करने के लिए साइन अप करने के बाद अपनी भारतीय फिल्म की शुरुआत की, जिसमें नकुल ने पुरुष प्रधान भूमिका निभाई।  वह तमिल फिल्म उद्योग में एक भूत की भूमिका में एक वयस्क कॉमेडी हॉरर फिल्म *इरुत्तु अरायिल मुरात्तु कुथ्थू* में अपने प्रदर्शन के माध्यम से जानी गई। वह एक प्रमुख अभिनेत्री थीं और फिल्म के बाद उन्हें कई परियोजनाओं के लिए साइन किया गया, जिनमें *सेई* और *उन कधल इरुंधल* शामिल हैं।

फिल्मोग्राफी
------------

| वर्ष | पतली परत | भूमिका | भाषा | टिप्पणियाँ |
| --- | --- | --- | --- | --- |
| 2018 | *इरुत्तु अरायिल मुरात्तु कुथ्थु* | घोस्ट | तामिल |  |
| सेई | नैंसी |  |
| 2019 | *उन कधल इरुंधल* |  |  |
| *चिकती गाडिलो चित्रकोतुडु* | विशिष्ट व्यक्ति के रुप मे उपस्थित होना | तेलुगू | *इरुत्तु अरायिल मुरात्तु कुथथु* का रीमेक |
| 2023 | *वीरा सिम्हा रेड्डी* | "माँ बावा मनोभावलु" गीत में विशेष उपस्थिति |  |
| टीबीए | *बॉलीवुड से हॉलीवुड* | चंद्रा | अंग्रेज़ी |  |
|

संदर्भ
------

1. ↑  "FHM Discovery- Chandrika Ravi". *FHM*. 18 September 2017. मूल से 20 मई 2018 को पुरालेखित. अभिगमन तिथि 19 May 2018.
2. ↑  "Chandrika Ravi". *IMDb* (अंग्रेज़ी में). अभिगमन तिथि 16 May 2018.
3. ↑  "Indian-Australian model in Nakul's next - Times of India". *The Times of India*. अभिगमन तिथि 16 May 2018.
4. ↑  "'Iruttu Araiyil Murattu Kuththu' review: The joke's on you in this sleazy horror comedy". *The News Minute*. 2018-05-04. अभिगमन तिथि 16 May 2018.
5. ↑  "Iruttu Araiyil Murattu Kuthu to have three heroines". *The New Indian Express*. अभिगमन तिथि 16 May 2018.

बाहरी कड़ियाँ
-------------

* इंटरनेट मूवी डेटाबेस पर चंद्रिका रवि
* ट्विटर पर चंद्रिका रवि
**साहबज़ादा हबीब-उर-रहमान क़लन्दर मोमंद**, जिन्हें आमतौर पर केवल **क़लन्दर मोमंद** (पश्तो: قلندر مومند‎, अंग्रेज़ी: Qalandar Momand) के नाम से जाना जाता है, एक पश्तून लेखक, कवि, समीक्षक और विद्वान थे। वे मज़दूर संघ के नेता, पश्तून राष्ट्रीयता के समर्थक, राजनैतिक कार्यकर्ता और पाकिस्तानी साम्यवादी पार्टी (कोम्युनिस्ट पार्टी) के सदस्य भी थे। धार्मिक दृष्टि से वे अहमदिया समुदाय के सदस्य थे। 

क़लन्दर मोमंद ने पश्तो भाषा में लिखाई और पत्रकारिता करी और पाकिस्तान की सरकार की तरफ़ से उन्हें कई इनाम भी दिए गए। उन्होंने अपना पत्रकार जीवन 'अल-हक़' समाचार पत्र के साथ शुरू किया और आगे जाकर कई अन्य अख़बारों में काम किया, जिनमें अंजाम, शहबाज़, बांग-ए-हरम, ख़ैबर​ मेल,​ पेशावर टाइम्ज़, फ़्रंटियर गार्डियन, नक़ीब, लार, रहबर, सरहद और मसावात शामिल थे।

इन्हें भी देखें
---------------

* पश्तो भाषा

सन्दर्भ
-------

1. ↑  Qalandar Momand Archived 2011-07-13 at the Wayback Machine, Shaheen Buneri, Khyber Watch, 04 फ़रवरी 2007, Accessed: 19 अक्टूबर 2012, *... The eminent Pashto writer, poet, playwright, linguist, critic, research scholar and the patron chairman of the Peshawar Press Club, Prof. Habibur Rehman Qalandar Momand, devoted his whole life to the promotion of Pushto language and development of critical thought among the budding Pakhtun writers and poets ...*
**गुच्छी** (वानस्पतिक नाम : *Morchella esculenta*) एक कवक है जिसके फूलों या बीजकोश के गुच्छों की तरकारी बनती है। यह स्वाद में बेजोड़ और कई औषधियों गुणों से भरपूर है। भारत और नेपाल में स्थानीय भाषा में इसे 'गुच्छी', छतरी, टटमोर या डुंघरू कहा जाता है। गुच्छी चंबा, कुल्लू, शिमला, मनाली सहित हिमाचल प्रदेश के कई जिलों के जंगलों में पाई जाती है।

गुच्छी ऊंचे पहाड़ी इलाके के घने जंगलों में कुदरती रूप से पाई जाती है। जंगलों के अंधाधुंध कटान के कारण यह अब काफी कम मात्रा में मिलती है। यह सबसे महंगी सब्जी है। इसका सेवन सब्जी के रूप में किया जाता है। हिमाचल से बड़े होटलों में ही इसकी सप्लाई होती है।

गुण
---

चीन में इस मशरूम का इस्तेमाल सदियों से शारीरिक रोगों/क्षय को ठीक करने के लिए किया जा रहा है। गुच्छी मशरूम में 32.7 प्रतिशत प्रोटीन, 2 प्रतिशत फैट, 17.6 प्रतिशत फाइबर, 38 प्रतिशत कार्बोहायड्रेट पाया जाता है, इसीलिए यह काफी स्वास्थ्यवर्धक होता है। गुच्छी मशरूम से प्राप्त एक्सट्रैक्ट की तुलना डायक्लोफीनेक नामक आधुनिक सूजनरोधी दवा से की गई है। इसे भी सूजनरोधी प्रभावों से युक्त पाया गया है। इसके प्रायोगिक परिणाम ट्यूमर को बनने से रोकने और कीमोथेरेपी के रूप में प्रभावी हो सकते हैं। गठिया जैसी स्थितियों होने वाले सूजन को कम करने के लिए मोरेल मशरूम एक औषधीय एक रूप में काम करती है। ऐसा माना जाता है कि मोरेल मशरूम प्रोस्टेट व स्तन कैंसर की संभावना को कम कर सकता है।

सन्दर्भ
-------

1. ↑  जान लीजिए हिमालयन गुच्छी मशरूम के फायदों के बारे में

बाहरी कड़ियाँ
-------------

* 30 हजार रुपये किलाे बिक रही है ये सब्जी
जाइरेटर का प्रतीक (टेलिगन द्वारा प्रस्तावित)
**परिभ्रमित्र** या **जाइरेटर** एक पैसिव, रैखिक, ह्रासरहित, द्वि-पोर्ट विद्युत नेटवर्क अवयव है जिसे १९४८ में बर्नार्ड डी एच टेलिगन ने प्रस्तावित किया था। चार परम्परागत अवयवों (प्रतिरोध, संधारित्र, प्रेरकत्व, तथा ट्रान्सफॉर्मर) से यह इस मामले में भिन्न है कि जाइरेटर एक **अ**व्युत्क्रम अवयव है। जाइरेटर की सहायता से उन दो या अधिक पोर्ट वाली युक्तियों का भी प्रत्यक्षीकरण (रियलाइजेशन) किया जा सकता है जिनको केवल चार परम्परागत अवयवों द्वारा नहीं बनाया जा सकता। उदाहरण के लिये, जाइरेटर की सहायता से सर्कुलेटर और आइसोलेटर का प्रत्यक्षीकरण सम्भव है। ट्रान्जिस्टर और ऑप-ऐम्प का उपयोग करते हुए फीडबैक लगाकर जाइरेटर परिपथ बनाया जा सकता है।

गुणधर्म
-------

जाइरेटर में प्रयुक्त संकेतों का अर्थ
आदर्श जाइरेटर रैखिक द्वि-पोर्ट युक्ति है जो प्रथम पोर्ट की विद्युत धारा को द्वितीय पोर्ट के वोल्टता से तथा द्वितीय पोर्ट की धारा को प्रथम पोर्ट की वोल्टता से युग्मित करता है। अतः तात्क्षणिक धारा और वोल्टता निम्नलिखित समीकरणों द्वारा निर्धारित होते हैं-

{\displaystyle v\_{2}=Ri\_{1}}
{\displaystyle v\_{1}=-Ri\_{2}}
जहाँ {\displaystyle \scriptstyle {R}} , जाइरेटर का **जाइरेशन प्रतिरोध** (gyration resistance) है।

सन्दर्भ
-------

इन्हें भी देखें
---------------

* घूर्णाक्षदर्शी (जाइरोस्कोप)
| **क़ला-ए-नौ Qala i Naw / قلعه نو‎** |
| --- |
| क़ला-ए-नौ is located in अफ़ग़ानिस्तानक़ला-ए-नौक़ला-ए-नौअफ़ग़ानिस्तान में स्थिति |
| सूचना |
| **प्रांत व देश**: | बादग़ीस प्रान्त, अफ़ग़ानिस्तान |
| **जनसंख्या** (२००९): | १३,९४५ |
| **मुख्य भाषा(एँ)**: | ताजिक, पश्तून |
| **निर्देशांक**: | 34°59′24″N 63°7′12″E﻿ / ﻿34.99000°N 63.12000°E﻿ / 34.99000; 63.12000 |

बादग़ीस प्रान्त की राजधानी क़ला-ए-नौ​ का एक नज़ारा
**क़ला-ए-नौ​** (फ़ारसी: قلعه نو‎, अंग्रेज़ी: Qala i Naw) पश्चिमोत्तरी अफ़ग़ानिस्तान के बादग़ीस प्रान्त की राजधानी और सबसे बड़ा शहर है। जिस ज़िले में यह शहर पड़ता है उसका नाम भी क़ला-ए-नौ ज़िला है। इस ज़िले की ८०% आबादी ताजिक है और ताजिक भाषा ही यहाँ सबसे अधिक बोली जाती है हालांकि बहुत से लोगों को पश्तो भी आती है। क़ला-ए-नौ के आसपास का इलाक़ा अपने पिस्ते के वनों के लिए मशहूर है।

इतिहास और नाम
-------------

स्थानीय ताजिक भाषा में 'क़ला-ए-नौ' का मतलब 'नया क़िला' होता है। १८६३ तक एक खँडहर बना क़िला और कुछ ख़ानाबदोश अइमाक़​ क़बीलों के तम्बू खड़े हुआ करते थे। १८७८ में यहाँ एक नए क़िले का निर्माण हुआ जिस से शहर का नाम पड़ा। धीरे-धीरे यहाँ एक बस्ती बनती गई। १९७०-७१ में एक आकाल से यह नगर काफी प्रभावित हुआ और बहुत से लोग इसे छोड़कर चले गए। उसके बाद फिर आबादी बढ़ने लगी और अब यहाँ बहुत सी दुकाने और एक थाना भी है। यहाँ पर सड़कों की परेशानी है लेकिन बजरी की कच्ची सड़कें बनाने से शहरवालों को कुछ मदद मिली है।

उच्चारण सहायता
--------------

'बादग़ीस' में 'ग़' अक्षर के उच्चारण पर ध्यान दें क्योंकि यह बिना बिन्दु वाले 'ग' से ज़रा भिन्न है। इसका उच्चारण 'ग़लती' और 'ग़रीब' शब्दों के 'ग़' से मिलता है।

इन्हें भी देखें
---------------

* बादग़ीस प्रान्त

सन्दर्भ
-------

1. ↑  बादग़ीस क़ला में बजरी की सड़कों पर काम शुरू Archived 2016-03-05 at the Wayback Machine, रोजनामा हेरात, *... अधिकारियों का कहना है कि प्रांत में इस सड़क के निर्माण से क़ला-ए- नौ के निवासियों को परिवहन समस्याओं से राहत मिल जाएगी (مسوولین در این ولایت می گویند با ساخت این سرک مشکلات ترانسپورتی باشندگان شهر قلعه نو رفع خواهد شد) ...*
|  |
| --- |
| एड्स नियंत्रण पर एक शृंखला का भाग |
| श्रेणी:भारतीय सरकारी एड्स नियंत्रण संस्थाएँ |
|  |

चंडीगढ़ राज्य एड्स नियंत्रण सोसाइटी केंद्र-शासित क्षेत्र चंडीगढ़ में एड्स नियंत्रण, जागरण तथा रक्त बैंकों की देखरेख का काम करती है। चंडीगढ़ में 10.54 लाख की आबादी (2010 जनगणना) है। जनसंख्या का घनत्व प्रति स्कवैर किलोमीटर 9252 व्यक्ति है। जनसंख्या में लिंग-अनुपात प्रति हजार पुरुषों में 818 महिलाओं का है। शहरी क्षेत्रों में रहनेवालों की जनसंख्या का प्रतिशत 89.8% है और ग्रामीण आबादी 10.2% है। क्षेत्र में साक्षरता की दर 81.9% है। चंडीगढ़ में युवाओं में एचआइवी प्रसार 2003 में 0.5% था परन्तु 2006 में कमी आई है और तब से यह 0.25% बना रहा है।

गुल पनाग चंडीगढ़ राज्य एड्स नियंत्रण सोसाइटी के समर्थन से सद्भावना राजदूत
-------------------------------------------------------------------------

गुल पनाग चंडीगढ़ राज्य एड्स नियंत्रण सोसाइटी के समर्थन से 2004 में सद्भावना राजदूत बनाई गयीं थीं
भारतीय उद्योग परिसंघ (सीआईआई, उत्तर क्षेत्र) ने अभिनेत्री गुल पनाग को 2004 में अपने एड्स जागरुकता अभियान का ' सद्भावना राजदूत ' नियुक्त किया है। परिसंघ की विज्ञप्ति के अनुसार इस परियोजना को चंडीगढ़ राज्य एड्स नियंत्रण सोसाइटी एवं स्वास्थ्य मंत्रालय के सहयोग से लागू किया गया था। इस परियोजना के तहत चंडीगढ़ के लोगों विशेषकर औद्योगिक श्रमिकों को एड्स संबंधी विषयों पर जागरुक किया गया था। सीआईआई (उत्तर क्षेत्र) इस अभियान को पूरे उत्तर क्षेत्र में चलाया गया था।

विश्व एड्स दिवस समारोह
----------------------

विश्व एड्स दिवस पर चंडीगढ़ में रक्त एकत्र करने के लिए एक मोबाइल वैन सेवा उपलब्ध की गई है जिसके साथ ही राज्य एड्स नियंत्रण सोसाइटी दो दिवसीय सम्मेलन आयोजित करके लोगों को इस बारे में जागरूक करती है। इन सम्मेलनों के पहले दिन रक्त सुरक्षा, जानपदिक रोग विज्ञान और निगरानी, सहायता, देखभाल, उपचार और सामाजिक- मेडिको कानूनी मुद्दों से संबंधित मुद्दों पर विचार- विमर्श किया जाता है।

चंडीगढ़ में उपलभ्द रक्त सेवाएँ
------------------------------

राष्ट्रीय एड्स नियंत्रण संगठन (नाको) ने चंडीगढ़ को ब्लड ट्रांसफ्यूजन सेवाओं के लिए सर्वश्रेष्ठ बताया है। इस शहर को यहां के स्वैच्छिक रक्तदान अभियानों के लिए जाना जाता है। शहर में चार लाइसेंसधारी ब्लड बैंक हैं, जो स्वैच्छिक दान द्वारा 80 प्रतिशत रक्त संग्रहित करते हैं। चंडीगढ़ में प्रतिदिन 115 यूनिट रक्त संग्रहित किया जाता है।

सन्दर्भ
-------

1. ↑  "HIV/AIDS". CSACS. मूल से 9 जुलाई 2013 को पुरालेखित. अभिगमन तिथि 9July 2012. `|accessdate=` में तिथि प्राचल का मान जाँचें (मदद)
2. ↑  "गुल पनाग CII की सद्भावना राजदूत". Nav Bharat Times. मूल से 6 अप्रैल 2016 को पुरालेखित. अभिगमन तिथि 9July 2012. `|accessdate=` में तिथि प्राचल का मान जाँचें (मदद)
3. ↑  "रक्त एकत्र करने के लिए मोबाइल वैन लांच". Jagran. मूल से 24 मार्च 2016 को पुरालेखित. अभिगमन तिथि 9July 2012. `|accessdate=` में तिथि प्राचल का मान जाँचें (मदद)
4. ↑  "चंडीगढ़ के मॉलों में रक्त संग्रह केंद्र खोलने की योजना". One India Hindi. अभिगमन तिथि 9July 2012. `|accessdate=` में तिथि प्राचल का मान जाँचें (मदद)
कच्छ का रण
रण उत्सव 
**कच्छ का रण** तथा **महान कच्छ का रण** गुजरात प्रांत में कच्छ जिले के उत्तर तथा पूर्व में फैला हुआ एक नमकीन दलदल का वीरान प्रदेश है। यह लगभग 23,300 वर्ग कि॰मी॰ क्षेत्रफल में फैला हुआ है। यह समुद्र का ही एक सँकरा अंग है जो भूचाल के कारण संभवतः अपने मौलिक तल को ऊपर उभर आया है और परिणामस्वरूप समुद्र से पृथक हो गया है। सिकन्दर महान्‌ के समय यह नौगम्य झील था। उत्तरी रण लगभग 257 कि॰मी॰ में फैला हुआ है। पूर्वी रन अपेक्षाकृत छोटा है। इसका क्षेत्रफल लगभग 5,178 वर्ग कि॰मी॰ है। मार्च से अक्टूबर मास तक यह क्षेत्र अगम्य हो जाता है। सन्‌ 1819 ई. के भूकंप में उत्तरी रन का मध्य भाग किनारों की अपेक्षा अधिक ऊपर उभड़ गया। इसके परिणामस्वरूप मध्य भाग सूखा तथा किनारे पानी, कीचड़ तथा दलदल से भरे हैं। ग्रीष्म काल में दलदल सूखने पर लवण के श्वेत कण सूर्य के प्रकाश में चमकने लगते हैं।

नाम "रण" हिन्दी शब्द से आता है (रण) अर्थ "रेगिस्तान" है।

कच्छ के रन की पश्चिमी सीमा पाकिस्तान!!! से मिलती है। 9 अप्रैल 1965 को पाकिस्तान ने अचानक आक्रमण करके इसके एक भाग पर कब्जा कर लिया। भारतीय सैनिकों ने अपना क्षेत्र वापस लेने के लिए कार्रवाई की तो युद्ध छिड़ गया। लेकिन ब्रिटेन के हस्तक्षेप से युद्ध विराम हुआ और मामला फैसले के लिए अंतर्राष्ट्रीय न्यायालय में ले जाया गया। अंतर्राष्ट्रीय न्यायालय के निर्णय (19 फ़रवरी 1968) के अनुसार कच्छ के रन का 10 % भाग पाकिस्तान को मिला और शेेेष 90 % भाग भारत को ।

जलवायु
------

गर्मियों में तापमान ४४-५० डिग्री सेल्सियस तक बढ़ जाता है - यह भारत के सबसे गरम क्षेत्रों में से एक है। सर्दियों का तापमान शून्य डिग्री सेल्सियस से नीचे जा सकता है।

इन्हें भी देखें
---------------

* कच्छ की खाड़ी

बाहरी कड़ियाँ
-------------

* हैरान कर देने वाला भारत का नमक का रेगिस्तान
* World Wildlife Fund: Terrestrial Ecoregions: Rann of Kutch
* Satellite views comparing summer and winter conditions in the Rann of Kutch
* Little Rann of Kutch National Park
* Kachchh Portal a web portal about Kachchh and the people who hail from there - the global community of Kachchhis / Kutchis.
* Worldwildlife.org website
* Desert (Rann of Kutch) wetlands; 06 फ़रवरी 2003; WWF Global website
* KACHCHH PENINSULA AND THE GREAT RANN; The Geological Survey of India, Ministry of Mines, Government of India
* Archived News Articles from India Environmental Portal on: Rann of Kutch
* Archived News Articles from India Environmental Portal for a Search made for: Banni grasslands[*मृत कड़ियाँ*]
* Trip Record: Photos of Friends on a motorbike trip through Kutch visiting the Great Rann of Kutch passing through Kala Dungar (Black hill), snow white Rann, then they visit the Dholavira Harappan excavation site. Then biking through Banni grasslands they see Indian Wild Ass there and Chari-Dhand Wetland Conservation Reserve. They then Bike to Lakhpat fort village and also Mandvi beach.. Also see .
कृपया भ्रमित न हों और इसे जंगल से भिन्न समझें।लुज़र्न काउंटी, पेंसिल्वेनिया, संयुक्त राज्य अमेरिका में जांगल। अप्रैल 2008.
**जांगल** भूमि के एक क्षेत्र का वर्णन करती है जहां पौधों की वृद्धि विरल, बौनी और/या सीमित जैव वैविध्य हो सकती है। विषाक्त या ऊषर मृदा, तेज वायु, तटीय लवण स्प्रे और जलवायु परिस्थितियाँ जैसे पर्यावरणीय परिस्थितियां अक्सर पौधों की खराब वृद्धि और विकास के प्रमुख कारक होते हैं। किसी विशिष्ट क्षेत्र की जलवायु, भूविज्ञान और भौगोलिक स्थिति के आधार पर जांगल को वर्गीकृत किया जा सकता है। 

चीड़ जांगल, तटीय जांगल और सर्पिल जांगल के लिए कुछ अधिक विशिष्ट ईकोक्षेत्र हैं और वैज्ञानिकों द्वारा सबसे अधिक शोध किए जाते हैं। अक्सर "हीथलैंड्स" के रूप में जाना जाता है, जांगल अद्वितीय जैविक विविधता और टैक्सोनोमिक रचनाओं के लिए उत्कृष्ट वातावरण हो सकते हैं।

सन्दर्भ
-------

1. 1 2  Oberndorfer, E. C.; Lundholm, J. T. (2008). "Species richness, abundance, rarity and environmental gradients in coastal barren vegetation". *Biodiversity and Conservation*. **18** (6): 1523–1553. डीओआइ:10.1007/s10531-008-9539-5.
**गन शॉट रेसीड्यू** (**जीएसआर**), कारतूस निर्वहन अवशेषों के रूप में भी जाना जाता है और यह छाछ हाथ और किसी के कपड़े पर जमा हुआ बन्दूक का निर्वहन होता है। यह मुख्य विस्फोटक प्राइमर के पूरे और अधजली कणों से बना होता है, प्रोपेलेंट से बना होता है और गोली, कारतूस , और बन्दूक के टुकडों से बनता है। कानून प्रवर्तन जांचकर्ताओं कपड़े और जीएसआर के लिए लोगों की त्वचा का परीक्षण किया जाता है, यह निर्धारित करने के लिए की गोली चलने के समय वह वहाँ मौजूद थे या नहीं। गोलियों की आवाज अवशेषों बंदूक से 3-5 फीट (0.9-1.5 मीटर)की दुरी तक यात्रा कर सकती हैं। सब से अधिक दूरी पर जीएसआर के केवल कुछ ही ट्रेस मौजूद हो सकते हैं। इस्तेमाल किया गोला बारूद विशेष रूप से विशेष तत्वों द्वारा किसी तरह में टैग किया गया तो यह जीएसआर का उत्पादन किया जाता कारतूस को पता है कि संभव है। जीएसआर के स्रोत के बारे में निष्कर्ष एक संदिग्ध पर पाया कणों की परीक्षा के आधार पर किया जा सकता है और कणों की आबादी शिकार पर पाया जाता है बन्दूक में या कारतूस में पाया जाता है। ऐसे आयन बीम विश्लेषण के रूप में उन्नत विश्लेषणात्मक तकनीकों और स्कैनिंग इलेक्ट्रॉन माइक्रोस्कोपी की तकनीक की मदद से किया जाता है। बुलेट वापस तुलनात्मक प्राक्षेपिकी का उपयोग कर एक बंदूक लिए मिलान किया जा सकता है। कार्बनिक बंदूक की गोली के अवशेषों का विश्लेषण क्रोमैटोग्राफी, केशिका वैद्युतकणसंचलन, और मास स्पेक्ट्रोमेट्री के रूप में किया जा सकता है।

सन्दर्भ
-------

* ASTM E1588-10e1, Standard Guide for GSR analysis by Scanning Electron Microscopy/Energy Dispersive X-ray Spectrometry, American Society for Testing and Materials, West Conshohocken, PA, 2010
* O. Dalby, D. Butler, J.W. Birkett, Analysis of Gunshot Residue and Associated Materials—A Review, J. Forens. Sci. 55 (2010) 924-943.
* M. Grima, M. Butler, R. Hanson, A. Mohameden, Firework displays as sources of particles similar to gunshot residue, Science and Justice 52 (1) (2012) 49-57.
* P.V. Mosher, M.J. McVicar, E.D. Randall, E.H. Sild, Gunshot residue-similar particles produced by fireworks, Journal of the Canadian Society of Forens. Sci. 31 (3)(1998) 157–168.
पुरुष से गुदा मैथुन करते हुए पुरुष का चित्र
**गुदा मैथुन** (गुदापरक सम्भोग) एक प्रकार का मैथुन ही है। इस प्रकार के मैथुन में लिंग (शिश्न), उँगली, डिल्डो या अन्य किसी वस्तु को योनि की बजाय मादा या नर की गुदा में प्रविष्ट किया जाता है। दूसरे शब्दों में कहा जाय तो गुदा में लिंग डालकर सम्भोग करने की क्रिया को ही गुदा मैथुन कहते हैं।.

गुदा मैथुन के विभिन्न प्रकार हैं मसलन गुदा का मौखिक उकसाव, उकसाव के लिए उँगलियों अथवा अन्य वस्तुओं का उपयोग। सर्वप्रथम तो गुदा शरीर का ही एक भाग है जो कसा हुआ होता है और स्त्री योनि की भाँति स्वत: चिकना नहीं हो सकता। इसलिए इस अंग में कुछ भी प्रवेश कराते समय इस बात का विशेष ध्यान रखना चाहिए कि इस अंग कि भीतरी दीवारों को कोई क्षति न पहुँचे क्योंकि गुदा का मुख्य कार्य मल त्याग करना है मैथुन करना या करवाना नहीं।

इस प्रकार के मैथुन से पुरुषों को आनन्द प्रोस्टेट (पौरुष ग्रन्थि) के उकसाव से आता है जो गुदा के अत्यधिक निकट पाया जाता है।

प्रोस्टेट मालिश का उपयोग यौन उत्तेजना के लिए कामुक मालिश के रूप में भी किया जाता है, अक्सर संभोग तक पहुंचने के लिए। प्रोस्टेट को कभी-कभी "पुरुष जी-स्पॉट" या "पी-स्पॉट" कहा जाता है। कुछ पुरुष प्रोस्टेट ग्रंथि की उत्तेजना के माध्यम से संभोग सुख प्राप्त कर सकते हैं, जैसे प्रोस्टेट मालिश या ग्रहणशील गुदा मैथुन, और पुरुष जो प्रोस्टेट उत्तेजना की अनुभूति की रिपोर्ट करते हैं, अक्सर जी-स्पॉट उत्तेजना के महिलाओं के विवरण के समान विवरण देते हैं। गुदा मैथुन में पुरुष अधिक समय तक सेक्स का अनुभव करते हैं।

स्त्रियों को गुदा मैथुन से आनन्द इसलिये आता है क्योंकि गुदा पर बहुत सी तन्त्रिकाओं की समाप्ति होती है। गुदा मैथुन में स्त्रियों को पुरुषों से अधिक आनंद आता हैं स्त्रियों को योनि सेक्स से अधिक आनंद गुदा सेक्स में आता हैं जब इसे सही तरीके से किया जाता हैं। 

भारतीय शास्त्रों में कामसूत्र के जनक वात्स्यायन ने इसे भी सम्भोग का एक प्रकार बताया है। गुदा मैथुन का महत्व भारतीय समाज में पाश्चात्य समाज के समान नहीं है। अतः भारतीय जोड़ा गुदा मैथुन से पूर्व इसके बारे में पूर्ण जानकारी तथा सही तरीके का अध्ययन करें। सबसे आवश्यक बात गुदा मैथुन करते समय अपने साथी को पूर्ण उत्तेजित कर लें, तथा चिकनाई का विशेष ध्यान रखें। गुदा मैथुन को दर्द रहित बनाकर ही इसका पूर्ण आनन्द लिया जा सकता है।पर बीना ज्ञान के गुदा मैथुन खतरनाक हो सकता है गुदा मैथुन करते समय विभिन्न सावधानी वर्तनी चाहिये।जैसे कि गुदा साफ हो मल का त्याग कर लेना चाहिये महिला किसी गुदा के रोग से ग्रस्त ना हो।लेकिन भारतीय महिलाये गुदा मैथुन को कम राजी होती है जबकि रिसर्च से पता चला है कि लगभग 40 प्रतिशत अमरीकी महिलाओं ने अपने जीवनकाल में कभी ना कभी गुदा मैथुन ज़रूर किया हैI

इन्हें भी देखें
---------------

* लौंडेबाजी
* हस्त मैथुन
* संभोग
* मिशनरी पोजीशन
* वात्स्यायन

सन्दर्भ
-------

1. ↑  "Anal Sex Safety and Health Concerns". WebMD. मूल से 12 नवंबर 2017 को पुरालेखित. अभिगमन तिथि August 26, 2013.
2. ↑  Dr. John Dean and Dr. David Delvin. "Anal sex". Netdoctor.co.uk. मूल से 7 मई 2010 को पुरालेखित. अभिगमन तिथि August 26, 2013.
3. ↑  "Anal Sex, defined". Discovery.com. मूल से 13 जून 2002 को पुरालेखित. अभिगमन तिथि August 26, 2013.
4. ↑

बाहरी कड़ियाँ
-------------

* क्या गुदापरक सम्भोग से कोई लड़की गर्भवती हो सकती है?

| * दे
* वा
* सं
मानव कामुकता का रूपरेखा |
| --- |
| मैथुन | मैथुन ·  इरुमेशियो ·  फेलाशियो ·  हस्तमैथुन ·  गुदा मैथुन · मुख मैथुन |
| यौन अभिविन्यास | बाल यौन शोषण ·  बुक्काके ·  गोकुन ·  गोबर  ·  सामूहिक यौन-क्रिया ·  बुत |
| धर्म | इस्लाम |
**कैरोल रबादी**, जॉर्डन की एक एयरलाइन पायलट हैं, जो रॉयल जॉर्डन में सबसे पहली पायलट हैं। 2009 में, वह रॉयल जॉर्डन की उड़ान में पहली सभी अरब महिला फ़्लाइट क्रू की कैप्टन थीं। कैरोल अब एक लाइन इंस्ट्रक्टर, एक सिम्युलेटर इंस्ट्रक्टर और ए 320 एयरक्राफ्ट पर एक कैप्टन चेक लाइन है।

व्यवसाय
-------

कैरोल रबादी ने बचपन में एविएशन में अपना करियर बनाने का फैसला किया, जब वह जॉर्डन से साइप्रस वापस जॉर्डन की फ्लाइट में कूदने वाली सीट पर बैठी ।  उन्होंने फ्लोरिडा के डेटोना बीच में एम्ब्री-रिडल एरोनॉटिकल यूनिवर्सिटी में पढ़ाई की , जहाँ उन्होंने एयरोनॉटिकल साइंस में स्नातक की डिग्री हासिल की।  वह एयरलाइन में शामिल हो गए रॉयल जॉर्डन , 1999 में  दो महीने स्नातक होने के बाद।  2009 में वह जॉर्डन के इतिहास में दूसरी महिला कप्तान बनीं। जॉर्डन की पहली महिला कप्तान 1985 में तागेश अकशेह थी। 

प्रारंभ में, कैरोल रबादी ने दो साल तक एयरलाइन के ग्राउंड क्रू के हिस्से के रूप में काम किया, जो उस समय कैडेट पायलटों के लिए एयरलाइन की भर्ती नीति के लिए विशिष्ट था। रबाड़ी ने छह साल के लिए सह-पायलट के रूप में उड़ान भरी, एयरबस ए 320 परिवार और ए 380 के हवाई जहाज पर उड़ान भरी। तब वह एबर-जेट परिवार में विमानों पर कैप्टन की उड़ान भरने में सक्षम थी।  उसने अक्टूबर 2009 में एथेंस , ग्रीस से वापस उड़ान पर अपनी 100 से अधिक यात्रियों की पहली उड़ान भरी।  यह उड़ान भी पहली बार थी जब रॉयल जॉर्डन ने एक सभी महिला उड़ान चालक दल के साथ उड़ान भरी थी,  कुछ ऐसा जो उसने कई मौकों पर दोहराया है।  कैरोल रबादी नब्बे- नाइनों के अरबियन सेक्शन की सदस्य हैं, जो महिला पायलटों का अंतर्राष्ट्रीय संगठन है।

संदर्भ
------

1. 1 2 3  "Girl Power – JORDAN'S FEMALE PILOT REVOLUTION". *Aviator*. March 2006. मूल से 24 नवंबर 2017 को पुरालेखित. अभिगमन तिथि 22 November 2017.
2. 1 2  Rabadi, Carol. "The Big Story: a testimony from Carol Rabadi, the second Jordanian female airline captain" (PDF). UNESCO. मूल से 16 अप्रैल 2017 को पुरालेखित (PDF). अभिगमन तिथि 22 November 2017.
3. ↑  "Female Pilots are Living the Dream". Dubai Air Show. मूल से 1 दिसंबर 2017 को पुरालेखित. अभिगमन तिथि 22 November 2017.
4. ↑  Wright, Mike (March 2014). "The Dawn of Women in Aviation". *Global Aviator*. **6** (3). पृ॰ 10. मूल से 1 दिसंबर 2017 को पुरालेखित. अभिगमन तिथि 22 November 2017.
5. ↑  "Arab women take to the skies in landmark move". *Al Arabiya*. 20 October 2009. मूल से 1 दिसंबर 2017 को पुरालेखित. अभिगमन तिथि 22 November 2017.
6. ↑  "Royal Jordanian operates first all-female crew flight". Embassy of the Hashemite Kingdom of Jordan. 20 October 2009. मूल से 1 दिसंबर 2017 को पुरालेखित. अभिगमन तिथि 22 November 2017.
7. ↑  "Arabian Section 99's female pilots enjoy Abu Dhabi tour". *Saudi Gazette*. मूल से 1 दिसंबर 2017 को पुरालेखित. अभिगमन तिथि 22 November 2017.
Gurubal Karmarkar, a 1892 graduate of Woman's Medical College of Pennsylvania (2)
**गुरुबाई करमरकर** (1932 में मृत्यु)  महिला मेडिकल कॉलेज के पेंसिल्वेनिया से 1886 में चिकित्सा विज्ञान में ग्राजुएशन करने वाली दूसरी भारतीय महिला हैं।

मेडिकल कैरियर
-------------

गुरुबाई करमरकर 1893 में चिकित्सा की डिग्री प्राप्त करने के बाद भारत लौटीं। उन्होंने 23 साल मुंबई, भारत में एक ईसाई स्थापना के अमेरिकी मराठी मिशन,तक काम किया।  उनका चिकित्सा में मुख्य काम है, भारतीय जाति व्यवस्था के सबसे बेदखल सदस्यों पर ध्यान केंद्रित करना। उनके अभ्यास के एक प्रमुख समूह में सब जातियों की महिलाएं शामिल थीं। महिला बोर्ड मिशन को लिखे एक पत्र में, डॉ करमरकर ने दो बालिका वधुओं की कहानियाँ बताईं जिनका इलाज उन्होंने पिछले साल किया था। दोनों जवान औरतों को अपने पतियों और ससुराल वालों का ज़ुल्म सहना पड़ा। पहली युवा पत्नी के परों को जला कर उन पर चिन्ह अन्कृत किया गया था ताकि वो भाग ना जाये। दूसरी युवा पत्नी कुपोषण के शिकार थी और उसे बहुत तेज़ बुखार था। डॉ करमरकर इन दोनों औरतों की मिसाल का उपयोग भारतीय महिलाओं की संयुक्त राज्य अमेरिका में उनके समकक्षों के मुकाबले दुर्दशा का उवर्णन करने के लिए करती हैं।

सन्दर्भ
-------

1. ↑  *Ramanna, Mridula. ''Health Care in Bombay Presidency, 1896-1930.'' Primus Books: 2012. page 138-139*. Books.google.com. मूल से 25 मार्च 2017 को पुरालेखित. अभिगमन तिथि 2012-08-30.
2. ↑  Missions, American Board of Commissioners for Foreign (1915). "Annual report - American Board of Commissioners for Foreign Missions". मूल से 25 मार्च 2017 को पुरालेखित. अभिगमन तिथि 24 मार्च 2017. `|author1=` और `|last=` के एक से अधिक मान दिए गए हैं (मदद); `|first1=` और `|first=` के एक से अधिक मान दिए गए हैं (मदद); Cite journal requires `|journal=` (मदद)
3. ↑  Boston, Woman's Board of Missions (1896). "Life and light for woman". मूल से 25 मार्च 2017 को पुरालेखित. अभिगमन तिथि 24 मार्च 2017. `|author1=` और `|last=` के एक से अधिक मान दिए गए हैं (मदद); `|first1=` और `|first=` के एक से अधिक मान दिए गए हैं (मदद); Cite journal requires `|journal=` (मदद)

बाहरी कड़ियाँ
-------------

* Gurubai Karmarkar materials in the South Asian American Digital Archive
* Gurubai Karmarkar materials in the Drexel University Archives and Special Collections
* *Women works of the Orient* in the Internet Archive
**एडावलेठ कक्कट जानकी अम्माल** (अंग्रेज़ी: Edavaleth Kakkat Janaki Ammal) (१८९७-१९८४) भारत की एक महिला वैज्ञानिक थीं। अम्माल एक ख्यातिनाम वनस्पति और कोशिका वैज्ञानिक थीं जिन्होंने आनुवांशिकी, उद्विकास, वानस्पतिक भूगोल और नृजातीय वानस्पतिकी के क्षेत्र में उल्लेखनीय योगदान दिया। पद्म श्री से सम्मानित जानकी अम्माल भारतीय विज्ञान अकादमी की संस्थापक फेलो रहीं हैं।

आरंभिक जीवनी
------------

जानकी अम्माल का जन्म केरल के तेल्लीचेरी में वर्ष १८९७ में हुआ। एक सुसंस्कृत मध्यवर्गीय परिवार में जन्मी अम्माल के पिता तत्कालीन मद्रास सूबे में उप-न्यायाधीश थे। अम्माल के छः भाई और पाँच बहनें थीं। तेल्लीचेरी में आरंभिक शिक्षा के बाद उच्च शिक्षा के लिए अम्माल मद्रास चली गयीं जहाँ उन्होंने क्वींस मेरी'ज़ कॉलेज से स्नातक की और १९२१ में प्रेसीडेन्सी कॉलेज से ऑनर्स की उपाधि अर्जित की। manali

अकादमिक जीवन
------------

अम्माल ने वीमेन्स क्रिश्चियन कॉलेज, मद्रास में पढ़ाया। वे मिशिगन विश्वविद्यालय, अमेरिका में एक बार्बर स्कॉलर के तौर पर कुछ समय तक के लिए रहीं जहाँ से उन्होंने १९२५ में अपनी स्नातकोत्तर की उपाधि प्राप्त की। भारत वापसी के पश्चात उन्होंने वी॰क्रि॰कॉ॰ में पढ़ाना जारी रखा। अम्माल, पहले ओरिएंटल बार्बर फेलो के तौर पर, पुनः मिशिगन चली गयीं जहाँ १९३१ में उन्होंने डी॰एससी॰ की उपाधि प्राप्त की। वे वानस्पतिकी की प्रोफेसर के रूप में लौटीं और महाराजा कॉलेज ऑफ साईंस, त्रिवेन्द्रम में १९३० से १९३४ तक पढ़ाया।

शोध
---

पुरस्कार और सम्मान
------------------

अम्माल को १९३५ में भारतीय विज्ञान अकादमी का तथा १९५७ में भारतीय राष्ट्रीय विज्ञान अकादमी का फेलो चुना गया। मिशिगन विश्वविद्यालय ने १९५६ में उन्हें एलएल॰डी॰ की मानद उपाधि प्रदान की। भारत सरकार ने १९५७ में उन्हें पद्म श्री से सम्मानित किया। २००० में भारत सरकार के पर्यावरण और वन मंत्रालय ने उनके नाम पर वर्गीकरण विज्ञान के क्षेत्र में राष्ट्रीय पुरस्कार संस्थापित किया।

सन्दर्भ
-------

1. ↑  C.V, Subramanyan. "Janaki Ammal" (PDF). Indian Association of Scientists. मूल से 26 दिसंबर 2011 को पुरालेखित (PDF). अभिगमन तिथि १४ सितम्बर २0१३.
2. ↑  Subramanian, C V. "Edavaleth Kakkat Janaki Ammal — IAS Women in Science" (PDF). Indian Academy of Sciences. मूल से 26 दिसंबर 2011 को पुरालेखित (PDF). अभिगमन तिथि १४ सितम्बर २0१३.
3. ↑  "Padma Shri" (PDF). Padma Shri. 2015. मूल से 15 नवंबर 2014 को पुरालेखित (PDF). अभिगमन तिथि June 23, 2015.

Anil sharma

अन्य स्रोत
----------

* S Kedharnath, Edavaleth Kakkat Janaki Ammal (1897–1984), *Biographical Memoirs of Fellows of the Indian National Science Academy*, 13, pp. 90–101, with portrait (1988)।
* P Maheshwari and R N Kapil, *Fifty Years of Science in India. Progress of Botany*, भारतn Science Congress Association, Calcutta, pp. 110, 118 (1963)।

|  |  |
| --- | --- |
| प्राधिकरण नियंत्रण | 
* वर्ल्डकैट
* वी॰आई॰एफ॰ए॰: 119200818
* एल॰सी॰सी॰एन॰: n87104413
* आई॰एस॰एन॰आई: 0000 0001 1007 8096
* जी॰एन॰डी॰: 172166829
* सेलाइबर: 64258
* एस॰यू॰डी॰ओ॰सी॰: 185630049
* वनस्पतिज्ञ: Jan.Ammal
* बी॰एन॰ई॰: XX1709219

 |


[[श्रेणी

महिला जीव वैज्ञानिक]]